Stubben (Boom)

Een Stubben (m. pl. Stubbens) is dat wat nablifft, wenn een Boom daalmakt ward. De Boomstamm ward kott öber de Eer afsaagt un denn blifft dat ünnerste Stück Stamm an Oort un Steed. An den Stubben sitt noch alle Wöttel un dormit is jümmer noch de Verbinnung to Nährstoff un Water geben. Wenn de Stubben de Minschen stört, den kleit se em mit veel Arbeet oder ok mit ollich Moschienenhölp ut. Dorto warrt to’n Bispeel de Stubbenfrääs bruukt. Wenn de Stubben nich utkleit ward, süt’n ünnerscheidlik ümgahn vun de Natuur mit den Boomrest: De Stubben vun Nadelbööm ward mit Hülp vun Pilzen un lütt Gedeirt möör un sünn mit de Tiet twei; Bi mannigeen Loofboom schleit de Stubben wedder ut un dor wasst een frischen Boom op de olen Wöttel.

 Weblenken 

Kategorie:Botanik